'Holes' - najnoviji film studija Disney (20/4/03) - 2003-04-19
Priča o dječaku Stanleyu Yelnatsu koji je krivo optužen za krađu tenisica. Kazna je odlazak u pustinjski logor za preodgajanje maloljet
Novi film studia Disney pod naslovom "Holes", odnosno "Rupe", snimljen je prema istoimenoj knjizi Louisa Sachara, možda neće ponoviti uspjeh Harryja Pottera, ali će u kinima sigurno stvoriti svoju vlastitu čaroliju. Literarni predložak za ovaj film već se sam pokazao fenomenom. Od 1998. godine iz tiska je izašlo 3 i pol milijuna primjeraka knjige. Na popisu bestsellera lista taj dječji roman zauzima peto mjesto. Roman govori o dječaku Stanleyu Yelnatsu, krivo optuženom za krađu tenisica. Kazna je odlazak u pustinjski logor za preodgajanje maloljetnika, gdje Stanley svaki dan mora mora iskopati jednu veliku rupu. U ispitivanju učitelja i nastavnika, koje je prije dvije godine provela kompanija , inače koproducent ovog filma, pokazalo se da se taj roman našao na vrhu liste djela koje bi trebalo ekranizirati. Kako su rekli, djeca su knjigu obožavala, i u knjižnicama tražila druge slične knjige. Ono što su sama djeca izdvojila kao najbolje u romanu "Rupe" bila je neuništivost duha i volje, koji, na kraju, trijumfiraju nad nedaćama. Kako bi ekranizacija bila što vjernija literarnom predlošku, scenario za film je napisao sam autor knjige Louis Sachar. "Mislim da se radi o nadahnutoj i zabavnoj priči. Iako je neobično i zvuči okrutno kada se dijete pošalje na preodgajanje, ova priča zapravo govori o uzbudljivoj avanturi gdje glavni lik nadilazi samog sebe i postaje pravi junak. On jednog drugog dječaka podučava u čitanju i taj drugi dječak takodjer postaje junak. Čini mi se zato, kada publika ode iz kina, osjećat će se vedro i nadahnuto" - objašnjava autor. Jon Voight igra ulogu grubog nadzornika, čovjeka opsjednutog otrovnim gušterima kojih ima napretek oko radnog kampa za preodgajanje. Shia LaBeouf igra ulogu mladog Stanley-a, a Sigourney Weaver našla se u ulozi ravnateljice koja svima ulijeva strah. Sama kaže da joj je ulogu pronašla njena 13-godišnja kći: "Knjigu je pročitala tek do pola, ali mi je već tada rekla “Mamice, moraš pročitati ovu knjigu. Trebala bi igrati ovu ulogu.” Tada sam i ja pročitala knjigu. Mislim da je scenarist odlično prilagodio ovaj lik velikom ekranu. Meni osobno je, pošto sam majka, bilo teško da je ova žena bila na kraju spremna žrtvovati te dječake. Bilo je puno teže igrati ulogu zle žene nego li sam to prethodno mislila." Redatelj Andrew Davis kaže da je glavni izazov bio ostati vjeran literarnom predlošku: "Louis Sachar ne piše knjige za djecu. On piše zanimljive priče koje zanimaju djecu. On vrlo dobro zna kako se mladi ljudi osjećaju. Ovo je njegova najzrelija knjiga do sada. Volim ovaj projekt zbog toga jer ima odredjenu povijesnu dimenziju. Govori o tome što smo mi kao ljudi i odakle dolazimo, dok je istovremeno i zabavan. Ima u sebi tajnovitog i magičnog, i predstavlja izvrsnu mješavinu likova, tema i realiteta."